Joachim Zachris Duncker

Joachim Zachris Duncker (12. marraskuuta 1774 Ristiina – 6. heinäkuuta 1809) oli Ruotsin armeijan everstiluutnantti.

Duncker Syntyi Ristiinassa Kosoniemen tilalla enonsa Georg Cygnaeuksen ollessa tilan isäntä. Hänestä itsestään tuli syntymäkotinsa isäntä vuonna 1805 hänen mentyään naimisiin Maria Tuderuksen kanssa.Etelä-Savon kartanot, Ristiina > Kosoniemi, Mikkelin kaupunginkirjasto. Viitattu 18.10.2025 Hänet oli jo viisivuotiaana kirjattu Savon jääkärirykmentin aliupseeriksi. Hän osallistui aktiivisesti komppania- ja rykmenttikokouksiinSuomen sodan historia 1808 - 1809, Karttakeskus 2008, s. 26. ja vuonna 1789 Dunckerista tuli Savon rykmentin vänrikki. Hän taisteli vuonna 1790 Kustaa III:n sodassa Venäjää vastaan Pirttimäen taistelussa 19. toukokuuta. Vuonna 1804 Duncker ylennettiin kapteeniksi. Suomen sodan hän aloitti Sulkavan komppanian päällikkönä.Joachim Zachris Duncker, Biografiasampo. Viitattu 18.10.2025

Duncker komensi armeijan jälkijoukkoa Suomen sodan aikana 1808–1809 Johan Adam Cronstedtin armeijan perääntyessä Mikkelistä Leppävirran kautta Iisalmeen ja Ouluun maaliskuussa 1808. Pulkkilan taistelun aikana 2. toukokuuta Duncker osoitti sellaista urheutta, että Johan August Sandels antoi hänelle kunniatehtäväksi viedä uutisen voitosta Ruotsin kuninkaalle. Pian tämän jälkeen hänen ylennettiin majuriksi. Kesäkuussa 1808 Dunckerin joukko kaappasi venäläisten suuren huoltokuljetuksen. Koljonvirran taistelussa 27. lokakuuta Dunckerin joukot auttoivat eversti Fahlanderin ja majuri Carl Wilhelm Malmin kanssa Sandelsin alaisuudessa torjumaan ylivoimaisen vihollisen.

Sodan jatkuessa 1809 Länsipohjassa Duncker oli ylennetty everstiluutnantiksi. Hörneforsin taistelussa 5. heinäkuuta 1809 Duncker komensi jälkeen jälkijoukkoa, mutta haavoittui vakavasti ja kuoli seuraavana päivänä venäläisten leirissä. Duncker haudattiin Uumajan kirkon viereen kaikin asiaan kuuluvin kunnianosoituksin. Hänen viereensä haudattiin venäläinen kasakkaeversti Aerekov, joka kaatui samassa taistelussa.Carl Otto Nordensvan, Finska kriget 1808–1809.

J. L. Runebergin Vänrikki Stoolin tarinoiden runo "Heinäkuun viides päivä" kertoo Dunckerista.Otavan Iso tietosanakirja, Otava 1968, osa 2, p. 589 artikkeli Duncker, Joakim Zachris

 Lähteet 

 Aiheesta muualla 
Veli-Matti Syrjö: Duncker, Joachim Zachris (1774–1809) Kansallisbiografia-verkkojulkaisu. Suomalaisen Kirjallisuuden Seura. (Maksullinen)

Luokka:Vänrikki Stoolin tarinoiden esikuvat
Luokka:Ruotsalaiset upseerit
Luokka:Vuonna 1774 syntyneet
Luokka:Vuonna 1809 kuolleet